དངོས་མིན་ཤུལ་རྫས་རྣམ་གྲངས་དང་རྒྱུན་འཛིན་མཁན་གྱི་མྱུར་སྐྱོབ་རང་བཞིན་གྱི་ཐོ་འགོད་སྲུང་སྐྱོང་དེ་ཁ་ཚ་དགོས་གཏུག་གི་གནད་དོན་ཡིན་པས་ནར་འགྱངས་ཅུང་ཙམ་ཡང་བྱེད་མི་རུང་།ཞིང་ཆེན་རིག་གནས་ཐིང་གིས་གལ་ཆེའི་གཙིགས་མཐོང་བྱས་ནས་ལོར་དངོས་མིན་ཤུལ་རྫས་ཀྱི་རྣམ་གྲངསལ་མྱུར་སྐྱོབ་རང་བཞིན་གྱི་ཐོ་འགོད་ཚོད་ལྟའི་ས་ཚིགས་ཀྱི་འོས་འགན་ལེགས་འགྲུབ་བྱུང་བར་ཐག་གཅོད་བྱས་ནས།དངོས་མིན་ཤུལ་རྫས་ཀྱི་གྲངས་མཛོད་བཙུགས་པ་རེད།བརྙན་ཕབ་བྱེད་པའི་སྐབས་སུ།བདེ་ཆེན་ཁུལ་དངོས་མིན་ཤུལ་རྫས་སྲུང་སྐྱོང་ལྟེ་གནས་ཀྱིས་ལས་རིམ་ཡོངས་སུ་བརྙན་ཕབ་ཚོ་ཆུང་ལ་རམ་འདེགས་བྱས་པ་དང་།རང་ཁུལ་གྱི་རྒྱལ་ཁབ་རིམ་པའི་དངོས་མིན་ཤུལ་རྫས་རྣམ་གྲངསབོད་ཀྱི་རྫ་ནག་བཟོ་བའི་ལག་རྩལདང་འཇང་རིགས་ཀྱི་ཤོག་བཟོའི་ལག་རྩལཨ་ཁྲི་མུའུ་ཀྭདེ་མིན་རྣམ་གྲངས་འཐུས་ཚབ་རང་བཞིན་གྱི་རྒྱུན་འཛིན་མཁན་བསོད་རྣམས་ཚེ་རིང་རྒྱལ་ཁབ་རིམ་པ།ཀུའོ་ཅུན་ཧྭཞིང་ཆེན་རིམ་པ།ཧོ་ཀྲི་པུནརྒྱལ་ཁབ་རིམ་པ།ཧོ་ཡུས་ཞིན་ཞིང་ཆེན་རིམ་པ།ཞུང་ཙི་དབྱིརྒྱལ་ཁབ་རིམ་པ།ལི་པི་ཆིང་ཞིང་ཆེན་རིམ་པབཅས་ལ་མྱུར་སྐྱོབ་བརྙན་ཕབ་བྱས་པ་རེད།སྒྱུ་རྩལ་གྱི་བརྒྱུད་རིམ་ལ་བཅར་འདྲི་དང་བརྙན་ཕབ་བྱས་པ་དང་།རྣམ་གྲངས་ཆེད་མཁས་ལ་བཅར་འདྲི་སོགས་ཀྱི་ཐབས་ལམ་སྤྱད་ནས་ཕྱོགས་ཡོངས་དང་ཞིབ་ཕྲའི་སྒོ་ནས་རང་ཁུལ་གྱི་རྒྱལ་ཁབ་རིམ་པའི་དངོས་མིན་ཤུལ་རྫས་རྣམ་གྲངསདང་འཐུས་ཚབ་རང་བཞིན་གྱི་རྒྱུན་འཛིན་མི་སྣ་ལ་འཚོལ་ཞིབ་ཐོ་འགོད་བྱས་པ་རེད།